Dodetal in Washington-skietery op 13 – praag.co.za
Volgens die departement van verdediging is minstens een verdagte dood terwyl 'n vlootamptenaar, wat anoniem wou bly, gesê het dat daar moontlik meer as een aanvaller by die skietery betrokke is. Dié teorie is later laat vaar.
Na wat berig word is 13 mense doodgeskiet by 'n Navy Yard in Washington. Die swart skieter is ook dood en is geïdentifiseer as die 34-jarige burgerlike kontrakteur van Hewlett-Packard, Aaron Alexis.
Ooggetuies het 'n man gesien wat vanuit die vierde verdieping van 'n gebou op die perseel na mense onder op die grond skiet. Owerhede het gesê hulle vermoed nie terreur as 'n motief vir die aanval nie.
Minstens 3 000 mense werk by die vlootwerf, wat sowat 4 km van Washington se Reagan-lughawe geleë is, en waar die vloot se skepe gebou en onderhou word. – AP
Skrywer Karin RoodtGepubliseer op 17 September 2013 Kategorieë Internasionale nuus, NuusSleutelwoord Aaron Alexis, Hewlett-Packard, swart skieter, VSA se vlootwerf, Washington DC